open-index/open-wikipedia-markdown huggingface dataset:
নরওয়ে–ভারত সম্পর্ক

**ভারত-নরওয়ে সম্পর্ক** হলো ভারত এবং নরওয়ের মধ্যকার দ্বিপাক্ষিক সম্পর্ক। ১৯৪৭ সালে ভারতের স্বাধীনতার পর থেকে, অন্যান্য নর্ডীয় দেশগুলির সাথে ভারতের সম্পর্কের মতোই, দুই দেশের শক্তিশালী সম্পর্ক বজায় রয়েছে।

অসলোতে ভারতের একটি দূতাবাস রয়েছে। নরওয়ের নয়াদিল্লিতে একটি দূতাবাস এবং চেন্নাই, কলকাতা এবং মুম্বাইতে তিনটি কনস্যুলেট-জেনারেল রয়েছে।

## অর্থনৈতিক সম্পর্ক

টেলিনর, নরওয়েজীয় সরকারের মালীকানাধীন একটি টেলিফোন কোম্পানি, যা ভারতে বিনিয়োগ করছে এবং ভারতের অন্যতম প্রধান টেলিফোন কোম্পানিতে পরিণত হয়েছে। টেলিনর ভারতীয় বাজারে ৩০০ কোটি ডলারেরও অধিক বিনিয়োগ করেছে।

২০১৪ সালে, ভারত ও নরওয়ের মধ্যে ১৩টি চুক্তি স্বাক্ষরিত হয়।

২০১০ সালের তথ্য অনুযায়ী, ভারত নরওয়ে থেকে ২৬৮.৬৮ মিলিয়ন ডলারেরও বেশি পণ্য আমদানি করে এবং নরওয়েতে ৮২.৩ মিলিয়ন ডলারেরও বেশি পণ্য রপ্তানি করে।

## তথ্যসূত্র

নরওয়ে
ভারত
বিষয়শ্রেণী:নরওয়ে–ভারত সম্পর্ক
১৯৭৩ ফরিদপুর জেলার টর্নেডো

১৯৭৩ সালের ১৭ এপ্রিল বাংলাদেশের ঢাকার দক্ষিণ-পশ্চিমাঞ্চলের ফরিদপুর জেলায় একটি ভয়াবহ ও প্রাণঘাতী ঘূর্ণিঝড় আঘাত হানে। এটি বিশ্বের ইতিহাসে তৃতীয় সর্বাধিক প্রাণঘাতী টর্নেডো হিসেবে বিবেচিত হয়। এতে আনুমানিক ৬৮১ থেকে ১,০০০ জন নিহত হন এবং আরও প্রায় ১,০০০ জন আহত হন বলে ধারণা করা হয়।

## ঘূর্ণিঝড়ের সংক্ষিপ্ত বিবরণ
ঘূর্ণিঝড়টি ঢাকার পশ্চিমে মানিকগঞ্জ জেলায় আঘাত হানে এবং কালীগঙ্গা নদী বরাবর দক্ষিণ-পূর্ব দিকে অগ্রসর হয়। মানিকগঞ্জে এটি অনিয়মিত পথে অগ্রসর হয় এবং পরে একাধিক ঘূর্ণিবায়ুর (multiple-vortex) রূপ নেয়। গবেষণায় দেখা যায়, এই সময় এটি দুটি ছোট ফানেলের সম্মিলনে একটি বড় ঘূর্ণিবায়ুতে পরিণত হয়।

ঘূর্ণিঝড়টি দক্ষিণ-পূর্ব দিকে অগ্রসর হয়ে আরও নয়টি গ্রামে ভয়াবহ ধ্বংসযজ্ঞ চালায়। বালুচর এলাকায় ঘূর্ণিঝড়টি ব্যাপক ক্ষতি করে। তৎকালীন প্রধানমন্ত্রী শেখ মুজিবুর রহমান বলেছিলেন, “বালুচরে একটি ঘরও অবশিষ্ট ছিল না।” এই অঞ্চলে মৃতদেহ ছড়িয়ে-ছিটিয়ে ছিল। এছাড়া একটি নৌকা, যাতে তিনজন যাত্রী ছিলেন, সেটিকে প্রায় ১,০০০ মিটার দূরে ছুড়ে ফেলে দেয় ঘূর্ণিঝড়।

এই ঘূর্ণিঝড়ে সরকারিভাবে ৬৮১ জন নিহতের কথা জানানো হয় এবং প্রায় ১৫,০০০ জন কোনো না কোনোভাবে ক্ষতিগ্রস্ত হন। তবে কিছু অনানুষ্ঠানিক সূত্র মতে, মৃতের সংখ্যা ১,০০০ জনেও ছাড়িয়ে যেতে পারে, যা একে বিশ্বের অন্যতম প্রাণঘাতী ঘূর্ণিঝড় হিসেবে চিহ্নিত করে।

## আরও দেখুন
* এশিয়ার ঘূর্ণিঝড় এবং টর্নেডো প্রবল আঘাতের তালিকা
** ২০১৩ সালের ব্রাহ্মণবাড়িয়া টর্নেডো — ঢাকার কাছাকাছি আরেকটি টর্নেডো

## তথ্যসূত্র

### উৎস
* 

বিষয়শ্রেণী:বাংলাদেশে টর্নেডো
বিষয়শ্রেণী:১৯৭৩ সালের টর্নেডো
বিষয়শ্রেণী:মুজিব যুগ
বিষয়শ্রেণী:ফরিদপুর জেলা
ইবনে লাহিয়া

**ইবনে লাহিয়ার** পুরো নাম আবু আবদুল রহমান আবদুল্লাহ ইবনে লাহিয়া ইবনে উকবা ইবনে ফুরাআন ইবনে রাবিয়া ইবনে থাওবান আল-হাদরামি আল-আ'দুলি ( )। তিনি ৭১৪/৫ সালে মিশরে জন্মগ্রহণ করেন এবং ৭৯০ সালে মারা যান। তিনি মিশরের একজন আরব ঐতিহাসিক, *[[হাদিস|হাদীসের]]* পন্ডিত এবং *[[কাজি]]*(  ; ) ছিলেন। খলিফা কর্তৃক সরাসরি নিযুক্ত হওয়া মিশরের প্রথম বিচারক হিসেবে তিনি বিখ্যাত।

## জীবনী
ইবনে লাহিয়ার জীবনের প্রাথমিক বছরগুলি সম্পর্কে কিছুই জানা যায় না। তবে সম্ভবত তিনি ৭১৪/৫ সালে মিশরে ইয়েমেনি বংশোদ্ভূত একটি পরিবারে জন্মগ্রহণ করেছিলেন। একজন ইতিহাসবিদ এবং হাদিস সংগ্রাহক হিসেবে ইবনে লাহিয়া মিশরে খ্যাতি অর্জন করেছিলেন। সেই সময়ে মিশর আব্বাসীয় খিলাফতের (৭৫০-১২৫৮) অংশ ছিল। তাঁর সমসাময়িকদের মধ্যে একজন সম্মানিত পণ্ডিত হিসেবে তাঁর সুনামের কারণে, আব্বাসীয় খলিফা আল-মনসুর (  ) ব্যক্তিগতভাবে তাকে মিশরের *কাজী*  পদে নিযুক্ত করেন। এ পদে তিনি ৭৭২ থেকে ৭৮০ সাল পর্যন্ত দায়িত্ব পালন করেন। এজন্য খলিফা তাকে প্রতি মাসে ৩০ *[[দিনার]]* বেতনও দিয়েছিলেন। তিনি ৭৯০ সালে মারা যান। আল-যাহাবির (মৃত্যু ১৩৪৮) বিশাল বিশ্বকোষীয় রচনা *সিয়ার আ'লাম আল-নুবালা*' (  ; ) অনুসারে ৭৮৬ সালে সংঘটিত এক অগ্নিকাণ্ডে ইবনে লাহিয়ার গ্রন্থাগার এবং তাঁর বইগুলো একটি অগ্নিকাণ্ডে পুড়ে যায়। 

## মূল্যায়ন
ইতিহাসবিদ পাভেল পাভলোভিচের মতে ইবনে লাহিয়া "দ্বিতীয় শতাব্দীর সবচেয়ে অপমানিত [ইসলামী] ঐতিহ্যবাদীদের" মধ্যে একজন। নবম শতাব্দীর ঐতিহাসিক ইবনে সা'দ তার হাদিসকে  *জয়িফ*  ('দুর্বল') বলে মনে করতেন। অন্যদিকে আল-জুজাজানি তার থেকে উদ্ভূত ঐতিহ্যকে "অবিশ্বস্ত" বলে উড়িয়ে দিয়ে বলেছিলেন আইনি যুক্তিতে ব্যবহারের জন্য বা প্রেরণের জন্য এগুলো অবৈধ। ইবনে লাহিয়ার ইসলামি পণ্ডিতদের সমালোচনার বেশিরভাগের ভিত্তি হলো তার  ই*সনদ* (ঐতিহাসিক তথ্য প্রেরণের শৃঙ্খল)  থেকে তিনজন তথ্যদাতার নাম প্রায়ই বাদ দেওয়া। ইয়াহিয়া ইবনে মাঈন (মৃত্যু ৮৪৭) ইবনে লাহিয়ার ভুলের যুক্তি হিসেবে তার বাড়িতে আগুনে পুড়িয়ে দেওয়ার ঘটনাকে উড়িয়ে দেন। 

## তথ্যসূত্র

## গ্রন্থপঞ্জি
*

বিষয়শ্রেণী:মুহাদ্দিস
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:৭৯০-এ মৃত্যু
বিষয়শ্রেণী:৭১৪-এ জন্ম
বিষয়শ্রেণী:আরবি ভাষার লেখা থাকা নিবন্ধ
এন৪০৫ (বাংলাদেশ)

**এন৪০৫ (বাংলাদেশ)** বা **এলেঙ্গা-নলকা-হাটিকামরুল সড়ক** বাংলাদেশের একটি জাতীয় মহাসড়ক। মহাসড়কটি যমুনা সেতু হয়ে টাঙ্গাইল ও সিরাজগঞ্জ জেলাকে যুক্ত করেছে। সড়কটির মোট দৈর্ঘ্য ।

## তথ্যসূত্র

বিষয়শ্রেণী:বাংলাদেশের জাতীয় মহাসড়ক
সাভানা ইকো পার্ক এন্ড রিসোর্ট

গোপালগঞ্জ জেলার সদর উপজেলার সাহাপুর ইউনিয়নের বৈরাগীটোল গ্রামে প্রায় ৭০০ বিঘা জমি নিয়ে সাভানা ইকো পার্ক এন্ড রিসোর্ট অবস্থিত।
সম্পূর্ণ প্রাকৃতিক পরিবেশে,ইকো বায়োসিটি বজায় রেখে অত্যন্ত সুপরিকল্পিত ভাবে এই পার্ক টি গড়ে উঠেছে। যার মধ্যে রয়েছে দেশি - বিদেশি বিভিন্ন প্রজাতির রঙ বেরঙের ফুল ও ফল এর গাছ ও বন্য পশু পাখির এক অভয়ারণ্য। সাবেক আইজিপি বেনজীর আহমেদের মালিকানাধীন গোপালগঞ্জ সদর উপজেলায় অবস্থিত সাভানা ইকো পার্ক এন্ড  রিসোর্ট ইজারা দেওয়ার অনুমতি দিয়েছেন আদালত।

সম্প্রতি ঢাকা মহানগর সিনিয়র স্পেশাল জজ কোর্টের বিচারক মোহাম্মদ আসসামছ জগলুল হোসেন এ আদেশ দেন।

## অবস্থান
গোপালগঞ্জ জেলার সদর উপজেলার সাহাপুর ইউনিয়নের বৈরাগীটোল গ্রামে প্রায় ৭০০ বিঘা জমির উপর সাভানা ইকো পার্ক এন্ড রিসোর্টটি অবস্থিত। যার অবস্থান গোপালগঞ্জ জেলা সদর বা গোপালগঞ্জ শহরের প্রাণকেন্দ্র থেকে প্রায় ২৫ কিলোমিটার উত্তর পূর্ব দিকে এক নিভৃত পল্লী অঞ্চলে।

## চিত্রশালা

চিত্র:সাভানা ইকো পার্ক এন্ড রিসোর্ট এর শয়ন কক্ষ.jpg|thumb|সাভানা ইকো পার্ক এন্ড রিসোর্ট এর শয়ন কক্ষ
চিত্র:কৃত্রিম পাহাড় সাভানা ইকো পার্ক.jpg|thumb|কৃত্রিম পাহাড় সাভানা ইকো পার্ক
চিত্র:সাভানা ইকো পার্ক এন্ড রিসোর্ট এর প্রবেশদ্বার.jpg|thumb|সাভানা ইকো পার্ক এন্ড রিসোর্ট এর প্রবেশদ্বার

চিত্র:শিশুদের বিনোদন এর জায়গা.jpg|thumb|শিশুদের বিনোদন এর জায়গা

চিত্র:বিশ্রামাগার এর জায়গা.jpg|thumb|বিশ্রামাগার এর জায়গা
চিত্র:লাভ চিহ্ন.jpg|thumb| সাভানা ইকো পার্ক এন্ড রিসোর্ট 
চিত্র:সুইমিং পুল.jpg|thumn|সাভানা ইকো পার্ক এন্ড রিসোর্ট এর সুইমিংপুল 
চিত্র:বিভিন্ন দেশের পতাকা.jpg|thumb|সাভানা ইকো পার্ক এন্ড রিসোর্ট 


## বর্তমান মালিকানা ও পরিচালনা পর্ষদ
বাংলাদেশ সরকারের পক্ষে বর্তমান মালিক জেলা প্রশাসক (রাজস্ব),গোপালগঞ্জ। কিন্তু পার্কটি বেসরকারিখাতে বর্তমানে ১ কোটি ২৫ লক্ষ টাকা পণে আগামী ১ বছরের জন্য ইজারা দেওয়া হয়েছে। সম্প্রতি ঢাকা মহানগর সিনিয়র স্পেশাল জজ কোর্টের বিচারক মোহাম্মদ আসসামছ জগলুল হোসেনর আদালত এ আদেশ দেন।

## তথ্যসূত্র

বিষয়শ্রেণী:গোপালগঞ্জ জেলার দর্শনীয় স্থান
অস্ট্রীয় অলিম্পিক কমিটি

**অস্ট্রীয় অলিম্পিক কমিটি** (; এছাড়াও সংক্ষেপে আইওসি কোড **এইউটি** দ্বারা পরিচিত) হলো অস্ট্রিয়ার জাতীয় অলিম্পিক কমিটি। এই সংস্থাটির ১৯০৮ সালে প্রতিষ্ঠিত হয়েছে; প্রতিষ্ঠার ৪ বছর পর ১৯১২ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর অস্ট্রিয়ার ভিয়েনায় অবস্থিত।

বর্তমানে অস্ট্রীয় অলিম্পিক কমিটির সভাপতির দায়িত্ব পালন করছেন হর্স্ট নুসবাউমার; অন্যদিকে মহাসচিবের দায়িত্ব পালন করছেন ফ্লোরিয়ান গোশ।

## ইতিহাস
১৯০৮ সালে অস্ট্রিয়ার বহু-ক্রীড়ার সর্বোচ্চ সংস্থা হিসেবে অস্ট্রীয় অলিম্পিক কমিটি প্রতিষ্ঠিত হয়েছে। বাল্ডুইন গ্রোলার এই সংস্থার প্রথম সভাপতির দায়িত্ব পালন করেছেন, যিনি ১৯০৮ হতে ১৯০৮ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার পূর্বেই অস্ট্রিয়া ১৮৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে অস্ট্রিয়া

## তথ্যসূত্র

## বহিঃসংযোগ
*  
* এএনওসিতে অস্ট্রীয় অলিম্পিক কমিটি 
* অলিম্পিডিয়ায় অস্ট্রীয় অলিম্পিক কমিটি 
* অলিম্পিক.কমে অস্ট্রীয় অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে অস্ট্রিয়া
বিষয়শ্রেণী:অস্ট্রিয়ার ক্রীড়া পরিচালনা পরিষদ
বিষয়শ্রেণী:১৯০৮-এ অস্ট্রিয়ায় প্রতিষ্ঠিত
বিষয়শ্রেণী:১৯০৮-এ প্রতিষ্ঠিত ক্রীড়া সংস্থা
হিল মসজিদ

**হিল মসজিদ** (; ) একটি মসজিদ যা আজারবাইজান এর কুসার জেলার হিল গ্রামে অবস্থিত।

১৯১২ সালে নির্মিত, মসজিদটি ২ আগস্ট ২০০১ তারিখে আজারবাইজান মন্ত্রিপরিষদ এর সিদ্ধান্ত নম্বর ১৩২ দ্বারা স্থানীয় গুরুত্বপূর্ণ অস্থায়ী ঐতিহাসিক ও সাংস্কৃতিক স্মৃতিস্তম্ভের তালিকায় অন্তর্ভুক্ত হয়। 

## ইতিহাস
হিল মসজিদের নির্মাণ ১৯০৮ সালে স্থানীয় গ্রামের মানুষদের দানে শুরু হয়। ১৯১২ সালে মসজিদটি নামাজের জন্য উন্মুক্ত করা হয়েছিল। 

আজারবাইজানে সোভিয়েত দখলের পর ১৯২৮ সালে ধর্মের বিরুদ্ধে একটি সরকারী অভিযান শুরু হয়।  সেই বছরের ডিসেম্বরে, আজারবাইজান কমিউনিস্ট পার্টির কেন্দ্রীয় কমিটি বহু মসজিদ, গির্জা এবং সিনাগগকে শিক্ষা উদ্দেশ্যে ক্লাব হিসেবে পরিবর্তন করে। ১৯১৭ সালে আজারবাইজানে ৩,০০০টি মসজিদ ছিল, তবে ১৯২৭ সালে এই সংখ্যা কমে দাঁড়ায় ১,৭০০, ১৯২৮ সালে ১,৩৬৯ এবং ১৯৩৩ সালে তা শুধুমাত্র ১৭টিতে পৌঁছায়।  এই সময়ে, হিল মসজিদটি উপাসনার জন্য বন্ধ ছিল এবং ভবনটি ক্লাব এবং গুদাম হিসেবে ব্যবহৃত হয়েছিল। 

আজারবাইজান তার স্বাধীনতা পুনরুদ্ধারের পর, মসজিদটি পুনরায় উপাসনার জন্য খুলে দেওয়া হয়। ২ আগস্ট ২০০১ তারিখে, আজারবাইজান প্রজাতন্ত্রের মন্ত্রিপরিষদ সিদ্ধান্ত নম্বর ১৩২ দ্বারা মসজিদটি স্থানীয় গুরুত্বপূর্ণ অস্থায়ী ঐতিহাসিক ও সাংস্কৃতিক স্মৃতিস্তম্ভের তালিকায় অন্তর্ভুক্ত করে। 

## স্থাপত্য
ভিত্তির জন্য নদীর পাথর ব্যবহার করা হয়েছিল, বাকি কাঠামোটি রোদে শুকানো ইট দিয়ে তৈরি করা হয়েছিল। অভ্যন্তরটি বিভিন্ন অলঙ্কার দিয়ে সজ্জিত ছিল। ছাদটি লোহার চাদর দিয়ে ঢাকা ছিল।  গম্বুজ ছাড়াও, মসজিদের কোণে চারটি লোহার মিনার স্থাপন করা হয়েছিল, প্রতিটি উচ্চতায় ।  মসজিদের ভেতরে, একসাথে ৩০০ জন পর্যন্ত লোক নামাজ পড়তে পারে এবং দ্বিতীয় তলায় মহিলাদের নামাজ পড়ার জন্য একটি বড় কক্ষ রয়েছে। 

২০১৩ সালে, মসজিদটি জরাজীর্ণ অবস্থায় পড়ে যায়।  এবং ২০১৯ সালে তা পুনরুদ্ধারের প্রচেষ্টা শুরু হয়। মসজিদের বাইরের দেয়াল প্লাস্টার করা হয়েছিল এবং এর দরজা, জানালা এবং ছাদ সংস্কার করা হয়েছিল।

## চিত্রশালা

Hil məscidi (6).jpg| মসজিদের অগ্রভাগ যেখানে দুইটি মিনার ও গম্বুজটি দেখা যাচ্ছে 
Hil məscidi (5).jpg| মসজিদের একটি মিনার 
Hil məscidi (1).jpg| মসজিদের একটি মিনার ও গম্বুজ
Hil məscidi (2).jpg| মসজিদের ফটক
Hil məscdinin üzərindəki kitabələr 2024 (5).jpg| 
Hil məscdinin üzərindəki kitabələr 2024 (1).jpg|
মুসলিমদের সিস্তান বিজয়

**মুসলমানদের সিস্তান বিজয়** ছিল একটি সামরিক সংগ্রাম, যার মাধ্যমে খিলাফতে রাশিদাহ সেনাপতি আব্দুল্লাহ ইবনে আমিরের বাহিনীর অধীনে সাসানীয় সাম্রাজ্যের সাম্রাজ্যের নিয়ন্ত্রণাধীন সিস্তান অঞ্চল জয় করে। সপ্তম শতাব্দীতে পারস্যিক সাম্রাজ্যের সিস্তান প্রদেশটি আধুনিক ইরানের সিস্তান প্রদেশ থেকে মধ্য আফগানিস্তান এবং পাকিস্তানের বেলুচিস্তান প্রদেশ পর্যন্ত বিস্তৃত ছিল।

## ইতিহাস
৬৪৩-৬৪৪ খ্রিস্টাব্দে ইসলামের দ্বিতীয় খলিফা উমরের রাজত্বকালে কির্মান থেকে মুসলিম সেনাবাহিনী সিস্তান আক্রমণ করে এবং আসিম ইবনে আমর ও আবদুল্লাহ ইবনে উমর সিস্তানে প্রবেশ করে এর রাজধানী শহর জারাঞ্জ অবরোধ করেন।  ফলে উভয়ের মাঝে একটি চুক্তি সম্পাদিত হয় এবং সিস্তানিদের *[[খারাজ]]* দিতে বাধ্য করা হয়।  সেই সময় থেকে কান্দাহার থেকে কাবুল পর্যন্ত বসবাসকারী তুর্কিদের সাথে মুসলিমদের অনেক দ্বন্দ্ব দেখা দেয়। 

৬৪৯ খ্রিস্টাব্দে খলিফা উসমানের রাজত্বকালে পারস্য সাম্রাজ্যের অন্যান্য প্রদেশের মতো সিস্তানও বিদ্রোহে ফেটে পড়ে। উসমান বুসরার গভর্নর আবদুল্লাহ ইবনে আমিরকে প্রদেশটি পুনরায় জয় করার নির্দেশ দেন। রাবেয়া ইবনে যিয়াদের নেতৃত্বে সিস্তানে একটি বাহনী পাঠানো হয়েছিল। অভিযানে তিনি এটিকে বর্তমান আফগানিস্তানের জারাঞ্জ পর্যন্ত পুনরায় জয় করেন। রাবেয়া ইবনে জিয়াদকে সিস্তানের গভর্নর নিযুক্ত করা হয় এবং তিনি লাগাতার সেখানে কয়েক বছর দায়িত্ব পালন করেন। তারপর তিনি বুসরায় চলে যান এবং প্রদেশটির একটি বৃহত্তর অঞ্চলে পুনরায় বিদ্রোহ শুরু হয়।

বিদ্রোহ দমন করার লক্ষ্যে আবদুল্লাহ ইবনে আমির সেনাপতি আব্দুর রহমান ইবনে সামুরাকে অভিযানে প্রেরণ করেন। আবদুর রহমান ইবনে সুমরা মুসলিম বাহিনীকে সিস্তানে নিয়ে যান এবং সীমান্ত অতিক্রম করেন। সীমান্তবর্তী শহরগুলিতে প্রতিরোধ আক্রমণ দমন করার পর তিনি জারাঞ্জের দিকে অগ্রসর হন, যার নাম তখন জাহিদান ছিল। জারাঞ্জ বিজিত হলে আবদুর রহমান আফগানিস্তানে অভিযান চালান এবং হিন্দুকুশ পর্বতমালা, জমিন্দাওয়ার ও ঘোর পর্বতমালা –যা তখন মানদেশ নামে পরিচিত ছিল–অতিক্রম করার পর উত্তরে কাবুল পর্যন্ত জয় করেন। তার এই অভিযানের সময় তিনি কিছু সোনার মূর্তি ধ্বংস করেন এবং স্থানীয় কুষাণ সাহি রাজাকে সফলভাবে বন্দী করেন। তিনি জারাঞ্জে ফিরে আসেন এবং ৬৫৬ সালে উসমানের মৃত্যুর আগ পর্যন্ত এর গভর্নর ছিলেন। 

## পরবর্তী

আব্দুর রহমান ইবনে সামুরা সিস্তানে একজন রাশিদুন গভর্নর নিযুক্ত করেন। তিনি কাবুলের রাজার বিরুদ্ধে অভিযান পরিচালনা করেন এবং তাকে পরাজিত করে একটি শান্তিচুক্তি স্বাক্ষর করতে বাধ্য করেন। এরপর আবদুর রহমান ইবনে সামুরা জাবুলিস্তান, বোস্ত ও আরাকোসিয়ার বিরুদ্ধে অভিযান চালান এবং এই অঞ্চলগুলিকে মুসলিম সাম্রাজ্যের অন্তর্ভুক্ত করেন। একই সময়ে কাবুলের শাসক চুক্তি ভঙ্গ করেন এবং আবদুর রহমান ইবনে সামুরাকে তার বিরুদ্ধে অভিযান চালিয়ে কাবুল পুনরুদ্ধার করতে বাধ্য হন। কাবুলের শাসককে বন্দী করা হলে তিনি ইসলাম গ্রহণ করেন।  তার এই আক্রমণের ফলে ৪৮৪ খ্রিস্টাব্দ থেকে প্রতিষ্ঠিত নেজাক হুনদের রাজত্বের অবসান ঘটে।

## আরো দেখুন

* আফগানিস্তানের ইতিহাস
* মুসলিমদের আফগানিস্তান বিজয় 
* আফগানিস্তানে ইসলাম 
* আবদুর রহমান ইবনে সামুরা

## তথ্যসূত্র

বিষয়শ্রেণী:আফগানিস্তান জড়িত যুদ্ধ
বিষয়শ্রেণী:আফগানিস্তানে ইসলাম
বিষয়শ্রেণী:ইসলামি বিজয়ের যুদ্ধ
দার-ইব্রাহিম মসজিদ

**দার-ইব্রাহিম মসজিদ** () হলো সান সালভাদরে, এল সালভাদরে অবস্থিত একটি মসজিদ।

## ইতিহাস
এই মসজিদটি ২০০৭ সালে নির্মাণ করা হয়েছিল।

## স্থাপত্য
এই মসজিদটি একটি সাধারণ ঘরের মতো দেখতে। এর কোনো গম্বুজ বা মিনার নেই।

## আরও দেখুন

* উত্তর আমেরিকার মসজিদের তালিকা
* এল সালভাদরে ইসলাম

## তথ্যসূত্র

বিষয়শ্রেণী:২০০৭-এ এল সালভাদরের স্থাপনা
বিষয়শ্রেণী:সান সালভাদরের ভবন ও স্থাপনা
বিষয়শ্রেণী:এল সালভাদরে ইসলাম
বিষয়শ্রেণী:২০০৭-এ সম্পন্ন মসজিদ
বিষয়শ্রেণী:মধ্য আমেরিকার মসজিদ
বিষয়শ্রেণী:এল সালভাদরের ধর্মীয় ভবন ও স্থাপনা
তেকেলি মেহমেত পাশা মসজিদ

**তেকেলি মেহমেত পাশা মসজিদ** () তুরস্কের আন্তালিয়া শহরে অবস্থিত একটি মসজিদ। মসজিদটির নামকরণ করা হয়েছে লালা মেহমেদ পাশার নামে।

## স্থাপত্য
সতেরো শতকে কালেকাপিসি এলাকায় নির্মিত এই মসজিদটি শহরের অন্যতম গুরুত্বপূর্ণ ওসমানীয় মসজিদ। উচ্চ প্রান্তে ওঠা মূল গম্বুজটিকে পূর্ব, পশ্চিম ও দক্ষিণ পাশে একটি করে অর্ধগম্বুজ এবং উত্তর পাশে তিনটি গম্বুজ দ্বারা সহায়তা করা হয়েছে। মসজিদের উত্তর দিকের মুখভাগ এবং অভ্যন্তরে অবস্থিত জানালার তীর্যক খিলান আকৃতির খিলানচূড়ায় তালিক লিপিতে লেখা কোরআনিক আয়াতসহ অলঙ্কৃত টাইলসের ফলক রয়েছে।

## তথ্যসূত্র

## বহিঃসংযোগ

* মসজিদের একটি ছবি 

বিষয়শ্রেণী:আন্তালিয়ার ওসমানীয় মসজিদ
বিষয়শ্রেণী:আন্তালিয়ার মসজিদ
বিষয়শ্রেণী:আন্তালিয়ার পর্যটন আকর্ষণ
বিষয়শ্রেণী:ওসমানীয় সাম্রাজ্যের ১৭শ শতকের মসজিদ
বিষয়শ্রেণী:তুরস্কের গম্বুজযুক্ত মসজিদ ভবন
বিষয়শ্রেণী:তুরস্কের মিনারবিশিষ্ট মসজিদ ভবন
ইয়েরে গ্রামের মসজিদ

**ইয়েরে গ্রামের মসজিদ** ত্রিনিদাদ ও টোবাগোর প্রিন্সেস টাউন শহরের ইয়েরেতে অবস্থিত একটি মসজিদ।

## ইতিহাস
এই মসজিদটি প্রথমে ১৮৬৮ সালে ব্রিটিশ রাজ থেকে আগত অভিবাসীদের দ্বারা নির্মিত হয়। তারা পার্শ্ববর্তী এস্টেটে কাজ করতেন। পরবর্তীতে ১৯৬৮ সালে এটি পুনর্নির্মাণ করা হয় এবং বর্তমানে যেটি আছে তা তখনই তৈরি করা হয়েছিল। পরে সরকার এই মসজিদটিকে একটি ঐতিহাসিক ভবন হিসেবে ঘোষণা করে।

## আরও দেখুন

* উত্তর আমেরিকার মসজিদের তালিকা
* ত্রিনিদাদ ও টোবাগোতে ইসলাম

## তথ্যসূত্র

বিষয়শ্রেণী:১৮৬৮-এ প্রতিষ্ঠিত ত্রিনিদাদ ও টোবাগো
বিষয়শ্রেণী:ইন্দো-ত্রিনিদাদীয় ও টোবাগোনিয়ান সংস্কৃতি
বিষয়শ্রেণী:১৯৬৮-এ সম্পন্ন মসজিদ
বিষয়শ্রেণী:ত্রিনিদাদ ও টোবাগোর মসজিদ
বিষয়শ্রেণী:ত্রিনিদাদ (দ্বীপ)
সোকল্লু মেহমেদ পাশা মসজিদ

**সোকল্লু মেহমেদ পাশা মসজিদ** () একটি ১৬শ শতকের উসমানীয় মসজিদ। এটি ইস্তানবুলে, তুরস্কে অবস্থিত।

মসজিদটি ইস্তানবুলের বেওগ্লু জেলার আজাপকাপি পাড়ায় অবস্থিত। এটি গোল্ডেন হর্নের উপর আতাতুর্ক সেতুর পাশে অবস্থিত। যদিও মসজিদ নির্মাণের সময় সেখানে কোনো সেতু ছিল না। এটি উসমানীয় রাজকীয় স্থপতি মিমার সিনান (আনুমানিক ১৪৮৮/১৪৯০–১৫৮৮) দ্বারা নকশা করা হয় এবং প্রধান উপদেষ্টা সোকল্লু মেহমেদ পাশা (কার্যকাল ১৫৬৫–১৫৭৯) এর জন্য ১৫৭৮ সালে নির্মিত হয়। এটি ইস্তানবুলে মিমার সিনান নির্মিত একই নামের তিনটি মসজিদের একটি।

## আরও দেখুন
* মিমার সিনান নকশা করা জুমার মসজিদের তালিকা
* ইস্তানবুলের মসজিদের তালিকা

## তথ্যসূত্র

## গ্যালারি

File:SokolluMehmetPaşaCamii2021.jpg|সোকল্লু মেহমেদ পাশা মসজিদ আজাপকাপি। হালিচ স্টেশনের মেট্রো থেকে দৃশ্য।
File:Sokollu Mehmet Pasha Mosque Azapkapi 7408.jpg|সোকল্লু মেহমেদ পাশা মসজিদ আজাপকাপি বাইরের দৃশ্য
File:Sokollu Mehmet Pasha Mosque Azapkapi 383.jpg|সোকল্লু মেহমেদ পাশা মসজিদ আজাপকাপি বাইরের দৃশ্য
File:Sokollu Mehmet Pasha Mosque Azapkapi 7399.jpg|সোকল্লু মেহমেদ পাশা মসজিদ আজাপকাপি অভ্যন্তরীণ সাধারণ দৃশ্য
File:Sokollu Mehmet Pasha Mosque Azapkapi 7394.jpg|সোকল্লু মেহমেদ পাশা মসজিদ আজাপকাপি গম্বুজসমূহ
File:Istanbul Sokullu Mehmet Pasha Mosque october 2018 7380.jpg|সোকল্লু মেহমেদ পাশা মসজিদ আজাপকাপি গম্বুজের নিচের অলংকরণ
File:Sokollu Mehmet Pasha Mosque Azapkapi 7396.jpg|সোকল্লু মেহমেদ পাশা মসজিদ আজাপকাপি মিম্বর, মিহরাব ও গম্বুজ
File:SokuIstanbul llu Mehmet Pasha Mosque october 2018 7372.jpg|সোকল্লু মেহমেদ পাশা মসজিদ আজাপকাপি উপরের মিম্বর
File:Sokollu Mehmet Pasha Mosque Azapkapi 7368.jpg|সোকল্লু মেহমেদ পাশা মসজিদ আজাপকাপি মিহরাব
File:Sokollu Mehmet Pasha Mosque Azapkapi 7385.jpg|সোকল্লু মেহমেদ পাশা মসজিদ আজাপকাপি স্তম্ভ
File:Sokollu Mehmet Pasha Mosque Azapkapi 7386.jpg|সোকল্লু মেহমেদ পাশা মসজিদ আজাপকাপি স্তম্ভের বিস্তারিত
File:Sokollu Mehmet Pasha Mosque Azapkapi 7373.jpg|সোকল্লু মেহমেদ পাশা মসজিদ আজাপকাপি বর্ণিল জানালা
File:Sokollu Mehmet Pasha Mosque Azapkapi 402.jpg|সোকল্লু মেহমেদ পাশা মসজিদ আজাপকাপি অভ্যন্তর


## বহিঃসংযোগ

*সোকল্লু মেহমেত পাশা জামী (আজাপকাপি), আর্কনেট।
*বহু ছবিসহ গ্যালারি, পবেস

বিষয়শ্রেণী:১৫৭৮-এ নির্মিত ধর্মীয় ভবন ও কাঠামো
বিষয়শ্রেণী:মিমার সিনান নির্মিত ভবন
বিষয়শ্রেণী:ইস্তানবুলের উসমানীয় মসজিদ
বিষয়শ্রেণী:উসমানীয় সাম্রাজ্যে ১৫৭৮ সালের স্থাপনা
বিষয়শ্রেণী:বেওগ্লু জেলার ভবন ও কাঠামো
বিষয়শ্রেণী:১৫৭০-এর দশকে নির্মিত মসজিদ
বিষয়শ্রেণী:ইস্তাম্বুলের_উসমানীয়_মসজিদ
আলি পাশা মসজিদ

**আলি পাশা মসজিদ** () হল তুরস্কের তোকাতের কেন্দ্রে অবস্থিত একটি মসজিদ। এটি উসমানীয় যুগের একটি স্থাপনা। এটি সুলতান সেলিম দ্বিতীয়ের শাসনকালে ১৫৭২ সালে নির্মিত হয়। মসজিদটির একটি গম্বুজ ও একটি মিনার রয়েছে।

এটি একটি কমপ্লেক্সের অংশ এবং সেখানে একটি তুর্কি স্নানাগার ও একটি সমাধি রয়েছে। আলি পাশা ও তাঁর পুত্র মুস্তফা বেয়ের সমাধি মসজিদের আঙিনায় অবস্থিত।

## উৎস

বিষয়শ্রেণী:তোকাতের ভবন ও নির্মাণসমূহ
বিষয়শ্রেণী:তুরস্কের উসমানীয় মসজিদসমূহ
বিষয়শ্রেণী:১৫৭০-এর দশকে সম্পন্ন মসজিদ
বিষয়শ্রেণী:১৫৭২-এ সম্পন্ন ধর্মীয় ভবন ও স্থাপনা
আলসানজাক হোজাজাদে মসজিদ

**আলসানজাক হোজাজাদে মসজিদ** (আলসানজাক হোজাজাদে জামে মসজিদ) তুরস্কের ইজমিরে অবস্থিত একটি মসজিদ।

এটি আলসানজাকে, শাইর এশরেফ বুলভার এবং আলি চেতিনকায়া বুলভার এর সংযোগস্থলে অবস্থিত। ঐতিহ্যবাহী উসমানীয় স্থাপত্যরীতির এই মসজিদটি ১৯৪৮ থেকে ১৯৫০ সালের মধ্যে হোজাজাদে আহমেত রাগিপ উজুমজু ফাউন্ডেশনের প্রচেষ্টায় নির্মিত হয়। ভবনটি প্রধানত সাদা, তবে প্রধান গম্বুজ ও পার্শ্ববর্তী গম্বুজগুলো এবং মিনারের দুইটি বারান্দা নীল রঙের। ২০০২ সালে ইজমির পৌরসভা এবং ঐতিহাসিক স্থাপনাসমূহের উচ্চ পরিষদ এই মসজিদের পুনর্নির্মাণ কাজ পরিচালনা করে।

## তথ্যসূত্র

বিষয়শ্রেণী:১৯৫০-এ তুরস্কে প্রতিষ্ঠিত
বিষয়শ্রেণী:ইজমিরের মসজিদ
বিষয়শ্রেণী:১৯৫০-এ নির্মিত মসজিদ
বিষয়শ্রেণী:১৯৪৮-এর স্থাপত্য
বিষয়শ্রেণী:তুরস্কের গম্বুজবিশিষ্ট মসজিদ ভবন
বিষয়শ্রেণী:২০শতকের মসজিদ
বিষয়শ্রেণী:তুরস্কের মিনারবিশিষ্ট মসজিদ ভবন
কুইন সুলিভান

**কুইন সুলিভান** (, জন্ম: ২৭ মার্চ ২০০৪) হলেন একজন মার্কিন পেশাদার ফুটবলার, যিনি মেজর লিগ সকার ক্লাব ফিলাডেলফিয়া ইউনিয়ন-এর হয়ে মিডফিল্ডার হিসেবে খেলেন।

## প্রারম্ভিক জীবন
সুলিভান পেনসিলভানিয়ার ফিলাডেলফিয়ায় জন্মগ্রহণ করেন। তিনি জার্মান বংশোদ্ভূত এবং ফুটবলারদের একটি পরিবারের সদস্য। তার নানা লুইস নানচকো ১৯৬৭ সালে মার্কিন যুক্তরাষ্ট্রের জাতীয় দলের হয়ে খেলেছেন এবং তার মামা কার্লোস ল্যাচো ছিলেন পেশাদার ফুটবলার। তার ভাই ডেভিড সুলিভানও একজন তরুণ ফুটবলার।

## ক্লাব ক্যারিয়ার

### ফিলাডেলফিয়া ইউনিয়ন
সুলিভান ২০১৬ সালে ফিলাডেলফিয়া ইউনিয়ন একাডেমিতে যোগ দেন এবং ২০২০ সালে একটি হোমগ্রোন চুক্তিতে স্বাক্ষর করেন। ২৬ মে, ২০২১ সালে তিনি ডিসি ইউনাইটেডের বিপক্ষে পেশাদার অভিষেক করেন, একটি ১–০ ব্যবধানে জয়ী ম্যাচে বদলি হিসেবে নামেন।

২৬ জুন, ২০২১ সালে তিনি তার প্রথম পেশাদার গোলটি করেন শিকাগো ফায়ারের বিপক্ষে বাইসাইকেল কিকে। ২০২১ কনকাকাফ চ্যাম্পিয়ন্স লিগে তিনি দুটি ম্যাচ খেলেন, যার মধ্যে ছিল ক্লাব আমেরিকার বিপক্ষে একটি সেমিফাইনাল ম্যাচ।

## আন্তর্জাতিক ক্যারিয়ার
সুলিভান মার্কিন যুক্তরাষ্ট্রের অনূর্ধ্ব-১৫ এবং অনূর্ধ্ব-২০ জাতীয় দলের প্রতিনিধিত্ব করেছেন। তিনি ২০২৩ সালের অনূর্ধ্ব-২০ বিশ্বকাপে অংশ নেন এবং টুর্নামেন্টে যুক্তরাষ্ট্রের পক্ষে ছয়টি গোল করেন। বর্তমনে তিনি মার্কিন যুক্তরাষ্ট্রের মূল দলে হয়ে আন্তর্জাতিক ম্যাচ খেলছেন।

## ব্যক্তিগত জীবন

সুলিভান একটি ফুটবল পরিবার থেকে এসেছেন: তার মা বাংলাদেশি বংশোদ্ভূত এবং তার বাবা ব্রেন্ডন সুলিভান এ-লিগে ছয় বছরের পেশাদার ক্যারিয়ারে পাঁচটি ক্লাবের হয়ে খেলেছেন। এর আগে, ব্রেন্ডন সুলিভান পেনসিলভানিয়া বিশ্ববিদ্যালয়ের অল-আইভি সিলেকশন ছিলেন এবং ফিলাডেলফিয়ার সেন্ট জোসেফস প্রেপে খেলেছেন। এরপর তিনি তার আলমা ম্যাটারে কোচিং করেন।

কুইনের মা হাইক ডিভিশন I ফুটবল খেলেছেন এবং পেনসিলভানিয়া বিশ্ববিদ্যালয়ের মহিলা দলের অধিনায়ক ছিলেন।

কুইনের ছোট ভাই ক্যাভান সুলিভান একজন মার্কিন যুব আন্তর্জাতিক, যিনি ফিলাডেলফিয়া ইউনিয়নের হয়েও খেলেন। তার অন্য দুই ভাই, ছোট যমজ ডেক্লান এবং রোনানও যুব ফুটবল খেলোয়াড়, উভয়ই বর্তমানে YSC একাডেমিতে পড়ছেন এবং MLS NEXT অনুমোদিত FC DELCO-তে খেলছেন।

তার চাচাতো ভাই ক্রিস অলব্রাইট, একজন আমেরিকান আন্তর্জাতিক খেলোয়াড়, যিনি ইউনিয়নের হয়ে দুটি মৌসুম খেলেছেন এবং তার দাদা ল্যারি সুলিভান, ১৯৯১ থেকে ২০০৭ সাল পর্যন্ত ভিলানোভার প্রধান কোচ ছিলেন।

তার চাচা ব্রায়ান সুলিভান ফিলাডেলফিয়া টেক্সটাইলের একজন ডিভিশন I গোলরক্ষক ছিলেন এবং ভিলানোভার কোচিং স্টাফেও ছিলেন।

তার মাতামহী বাংলাদেশি এবং মাতামহ ক্লাউস ক্রিপেনডর্ফ।

## পরিসংখ্যান
*২০২৪ সালের ২ এপ্রিল পর্যন্ত*

### ক্লাব

## সম্মাননা

### আন্তর্জাতিক

* মার্কিন যুক্তরাষ্ট্র অনূর্ধ্ব-২০
** কনকাকাফ অনূর্ধ্ব-২০ চ্যাম্পিয়নশিপ: ২০২২

## তথ্যসূত্র

## বহিঃসংযোগ

* ফিলাডেলফিয়া ইউনিয়নের প্রোফাইল
* এমএলএস প্রোফাইল

বিষয়শ্রেণী:২০০৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
বিষয়শ্রেণী:মার্কিন যুক্তরাষ্ট্রের অনূর্ধ্ব-২০ আন্তর্জাতিক ফুটবলার
বিষয়শ্রেণী:মেজর লিগ সকারের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:বাংলাদেশী বংশোদ্ভূত মার্কিন ব্যক্তি
বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার
বিষয়শ্রেণী:ফিলাডেলফিয়া ইউনিয়নের খেলোয়াড়
বিষয়শ্রেণী:২০২৫ কনকাকাফ গোল্ড কাপের খেলোয়াড়
আরিফ আগা মসজিদ

**আরিফ আগা মসজিদ** হলো এডিরনে এর কেন্দ্রে অবস্থিত একটি মসজিদ। এটি ১৫শ শতকে আরিফ আগা দ্বারা নির্মিত।

আরিফ আগা মসজিদ সাধারণত কুনবেদ মসজিদ নামে পরিচিত। এই মসজিদটি কাটা পাথর দিয়ে নির্মিত ও বর্গাকার পরিকল্পনায় তৈরি। এটি দক্ষিণ থেকে উত্তরে ঢালু জমিতে অবস্থিত। মসজিদের মিনারেট পশ্চিম কোণে অবস্থিত। 
মসজিদটি ১৯৯২ সালে আঞ্চলিক ফাউন্ডেশন ডিরেক্টরেট দ্বারা মেরামত করা হয়েছিল এবং ১৯৯৩ সালে আরাধনার জন্য পুনরায় উদ্বোধন করা হয়েছিল।

## References


## See also
* এডিরনের ঐতিহাসিক মসজিদের তালিকা

বিষয়শ্রেণী:এডিরনের মসজিদ
বেলারবেই মসজিদ

**বেলারবেই মসজিদ**, এদির্নের কেন্দ্রীয় জেলায় অবস্থিত একটি মসজিদ।

বেলারবেই মসজিদ ১৪২৯ সালে রুমেলির বেলারবেই সিনানেদ্দিন ইউসুফ পাশা দ্বারা নির্মিত হয়েছিল। এই মসজিদটি একটি বহুভুজ পরিকল্পনা এবং একটি একক গম্বুজ ধারণ করে। এটি বেয়লেরবেই কমপ্লেক্সের মধ্যে অবস্থিত। এটি উল্টানো টি-প্ল্যান ভবনগুলির মধ্যে একটি গুরুত্বপূর্ণ উদাহরণ।

## তথ্যসূত্র

বিষয়শ্রেণী:এদির্নের মসজিদ
নিকোলাই বুগায়েভ

**নিকোলাই ভাসিলিভিচ বুগায়েভ** (    ; ১৪ সেপ্টেম্বর, ১৮৩৭ - ১১ জুন, ১৯০৩) হলেন একজন রাশিয়ান গণিতবিদ, এবং তিনি আন্দ্রেই বেলির পিতা।

## প্রাথমিক জীবন এবং শিক্ষা

বুগায়েভ রাশিয়ান সাম্রাজ্যের জর্জিয়ায় এক অপ্রতিষ্ঠিত পরিবারে জন্মগ্রহণ করেন (তার বাবা ছিলেন একজন সেনা ডাক্তার), এবং দশ বছর বয়সে তরুণ নিকোলাইকে নিজস্ব উপায়ে শিক্ষা অর্জনের পথ খুঁজে নেওয়ার জন্য মস্কোতে পাঠানো হয়েছিল। তিনি ১৮৫৯ সালে মস্কো বিশ্ববিদ্যালয় থেকে স্নাতক ডিগ্রি অর্জন করেন, যেখানে গণিত এবং পদার্থবিদ্যায় স্নাতকোত্তর ডিগ্রি ছিল।

বুগায়েভ এরপর ইঞ্জিনিয়ারিং নিয়ে পড়াশোনা করেন এবং ১৮৬৩ সালে অসীম ধারার অভিসরণ বিষয়ে একটি মাস্টার্স থিসিস লেখেন। এই নথিটি এতোটাই চিত্তাকর্ষক ছিল যে তাকে বার্লিনে কার্ল ওয়েয়ারস্ট্রাস এবং আর্নস্ট কুমারের অধীনে অধ্যয়নের জন্য যোগ্য বলে বিবেচিত করা হয়। তিনি প্যারিসে জোসেফ লিউভিলের অধীনে পড়াশোনা করার জন্য কিছু সময় কাটিয়েছিলেন। তিনি ১৮৬৬ সালে ডক্টরেট ডিগ্রি অর্জন করেন।

## কর্মজীবন

ডক্টরেট ডিগ্রি অর্জনের পর, বুগায়েভ মস্কোতে ফিরে আসেন এবং তার কর্মজীবনের বাকি সময় সেখানেই শিক্ষকতা করেন। তার কিছু গুরুত্বপূর্ণ গবেষণাপত্র লিউভিলের পূর্ব-অপ্রমাণিত দাবিগুলির প্রমাণ দিয়েছিল, তবে তার সবচেয়ে মৌলিক কাজটি পাটিগণিত এবং বিশ্লেষণাত্মক ক্রিয়াকলাপের মধ্যে আনুষ্ঠানিক উপমা বিকাশের উপর কেন্দ্রীভূত ছিল।

বুগায়েভ মস্কো ম্যাথমেটিক্যাল সোসাইটির একজন সক্রিয় সদস্য এবং সভাপতি (১৮৯১-১৯০৩) ছিলেন। তিনি প্রভাবশালী দার্শনিক প্রবন্ধও লিখেছিলেন যেখানে তিনি গাণিতিক বিশ্লেষণের গুণাবলীর প্রশংসা করেছিলেন এবং জ্যামিতি ও সম্ভাব্যতার প্রভাবের নিন্দা করেছিলেন। অনেক  মনে করেন যে "কঠিন বিশ্লেষণ" এর প্রতি স্পষ্ট প্রবণতার জন্য তিনি মূলত দায়ী, যা অনেক সেরা রাশিয়ান গণিতজ্ঞের বৈশিষ্ট্য। বুগায়েভের শ্রেষ্ঠ ছাত্র দিমিত্রি এগোরভের মাধ্যমে, অনেক বিখ্যাত রাশিয়ান গণিতবিদ, যেমন আন্দ্রেই কলমোগোরভ এবং নিকোলাই লুজিন, সরাসরি বুগায়েভের "উত্তরাধিকারী" হিসেবে- এবং এইভাবে গণিতবিদদের রাজপুত্র কার্ল ফ্রিডরিখ গাউসের কাছ থেকে এসেছেন।

## ব্যক্তিগত জীবন
বুগায়েভ একজন প্রতিভাবান দাবা খেলোয়াড় ছিলেন। ১৮৯৬ সালে সিমুলে তিনি উইলিয়াম স্টেইনিৎজকে পরাজিত করেন।

বুগায়েভ ছিলেন একজন স্মরণীয় "চরিত্র" যার জীবন অনেক ঘটনা ঘটেছিল বলা হয়, তিনি তার চেহারার জন্য খুব বেশি প্রশংসিত ছিলেন না, কিন্তু তার স্ত্রীকে মেধাবী, সুন্দরী এবং ধনী হিসেবে বিবেচনা করা হত এবং বুগায়েভরা সামাজিকভাবে বিশেষ স্থান অধিকার করেছিলেন। তাদের গাণিতিক, সঙ্গীত এবং শৈল্পিকভাবে প্রতিভাবান পুত্র, *বরিস নিকোলাইভিচ বুগায়েভ* (১৪ অক্টোবর ১৮৮০, ওএস-৮ জানুয়ারী ১৯৩৪), পরবর্তীতে আন্দ্রেই বেলি ছদ্মনাম গ্রহণ করেন, এই নামে তিনি প্রতীকবাদী আন্দোলন প্রতিষ্ঠায় সহায়তা করেছিলেন। বেলির উদ্ভাবনী উপন্যাস " *মস্কো"* -এর প্রধান চরিত্র অধ্যাপক করোবকিন নিকোলাই বুগায়েভের দ্বারা অনুপ্রাণিত হয়েছিলেন। তার বাবার কুসংস্কারের কারণে, বরিস বুগায়েভ সম্ভবনা তত্ত্ব এবং বিশেষ করে এনট্রপির ধারণা দ্বারা মুগ্ধ হয়েছিলেন, যা তার বেশ কয়েকটি উপন্যাস এবং কবিতায় উল্লেখ করা হয়েছে।

## তথ্যসূত্র

*
*
*

## গ্রন্থপঞ্জি
* 

## বহিরাগত সূত্র
*বুগায়েভের দাবা খেলা

বিষয়শ্রেণী:Corresponding members of the Saint Petersburg Academy of Sciences
বিষয়শ্রেণী:19th-century mathematicians from the Russian Empire
বিষয়শ্রেণী:Philosophers from the Russian Empire
বিষয়শ্রেণী:1837 births
বিষয়শ্রেণী:1903 deaths
বিষয়শ্রেণী:Academic staff of Imperial Moscow University
বিষয়শ্রেণী:Imperial Moscow University alumni
বিষয়শ্রেণী:১৮৩৭-এ জন্ম
বুরমালি মিনার মসজিদ

**বুরমালি মিনার মসজিদ** (; "বুরমালি মিনার" তুর্কি ভাষায় এর অর্থ *ঘূর্ণায়মান মিনার*) একটি ঐতিহাসিক ১৩শ শতকের মসজিদ। এটি আমাস্যায়, তুরস্কে অবস্থিত। এই মসজিদটি ১২৩৭ থেকে ১২৪৭ সালের মধ্যে সেলজুকদের দ্বারা নির্মিত হয়।

## ভবন
মসজিদটি কাটা পাথরে নির্মিত এবং এর মিনারে থাকা দ্যুতিমান ঘূর্ণায়মান খোদাইয়ের নকশার ভিত্তিতে নামকরণ করা হয়েছে। পাশাপাশি একটি সংলগ্ন কুম্বেত রয়েছে।

## সূত্রসমূহ

বিষয়শ্রেণী:আমাস্যা
বিষয়শ্রেণী:১২৪৭-এ নির্মিত ভবন ও কাঠামো
বিষয়শ্রেণী:১২৪০-এর দশকে সম্পন্ন মসজিদ
বিষয়শ্রেণী:তুরস্কের সেলজুক মসজিদ
বিষয়শ্রেণী:আনাতোলিয়ান সেলজুক স্থাপত্য
বারমালী মসজিদ

**বারমালী মসজিদ** ( অথবা ; যার অর্থ সুড়ঙ্গাকৃতি মিনারসহ মসজিদ) হলো ১৬শ শতাব্দীর ওসমানীয় মসজিদ। এটি সারাচহানে পার্কে, ফাতিহ জেলার, ইস্তাম্বুল, তুরস্কে অবস্থিত।

১৫৫০ সালে মিশরের কাদি আসকার এমিন নুরেত্তি এফেন্ডি এর পক্ষে নির্মিত এই মসজিদটি তার সুড়ঙ্গাকৃতি ইটের মিনারের জন্য নামকরণ করা হয়েছে। এটি সেলজুক বংশ এর এক নকশার অনুলিপি এবং ইস্তাম্বুলে অনন্য। মসজিদটির গম্বুজ নেই, তবে এতে একটি ঢালু বারান্দা রয়েছে ও এটি পুনর্ব্যবহৃত চারটি বাইজেন্টাইন করিন্থীয় পাথরের স্তম্ভে স্থাপিত। অস্বাভাবিকভাবে, প্রবেশদ্বারটি একটি স্তম্ভের পিছনে কেন্দ্রহীনভাবে অবস্থিত। মসজিদটির অভ্যন্তর বিশেষ কোনো বৈশিষ্ট্যে সমৃদ্ধ নয়। 

## তথ্যসূত্র

বিষয়শ্রেণী:১৫৫০-এ সম্পন্ন ধর্মীয় ভবন ও কাঠামো
বিষয়শ্রেণী:১৫৫০-এর দশকে সম্পন্ন মসজিদ
বিষয়শ্রেণী:ইস্তাম্বুলে ওসমানীয় মসজিদ
বিষয়শ্রেণী:ফাতিহ
বিষয়শ্রেণী:ওসমানীয় সাম্রাজ্যে ১৫৫০ সালে প্রতিষ্ঠা
বিষয়শ্রেণী:ইস্তাম্বুলের_উসমানীয়_মসজিদ
ফিরুজ আগা মসজিদ

**ফিরুজ আগা মসজিদ** () হল ১৫শ শতাব্দীর ওসমানীয় মসজিদ। এটি ফাতিহ জেলার ইস্তাম্বুল, তুরস্ক-এ অবস্থিত। এটি নির্মিত হয়েছিল ফিরুজ আগা দ্বারা (তিনি সুলতান দ্বিতীয় বেয়াজিত এর প্রধান কোষাধ্যক্ষ ছিলেন)। ফিরুজ আগা এর মার্বেলের সমাধি মসজিদ কমপ্লেক্সে অবস্থিত।

মসজিদটি ইস্তাম্বুল শহরের ঐতিহাসিক কেন্দ্রে, দিবানইয়ুলু রাস্তায় অবস্থিত এবং অন্যান্য গুরুত্বপূর্ণ ঐতিহাসিক স্থান যেমন সুলতানাহমেদ মসজিদ, আইয়া সফিয়া ও বাসিলিকা সিস্টার্ন এর নিকটে রয়েছে।

## তথ্যসূত্র
* ফিরুজ আগা মসজিদ — ইস্তাম্বুল মহানগর পৌরসভা ওয়েবসাইট

## বহিঃসংযোগ
* 

বিষয়শ্রেণী:ওসমানীয় সাম্রাজ্যে ১৪৯০ এর দশকে প্রতিষ্ঠা
বিষয়শ্রেণী:ফাতিহ
বিষয়শ্রেণী:তুরস্কে গম্বুজযুক্ত মসজিদ ভবন
বিষয়শ্রেণী:১৪৯১-এ সম্পন্ন ভবন ও কাঠামো
বিষয়শ্রেণী:১৪৯০-এর দশকে সম্পন্ন মসজিদ
বিষয়শ্রেণী:ইস্তাম্বুলে ওসমানীয় মসজিদ
বিষয়শ্রেণী:তুরস্কে মিনারযুক্ত মসজিদ ভবন
বিষয়শ্রেণী:ইস্তাম্বুলের_উসমানীয়_মসজিদ
সিলা শাহিন

**সিলা শাহিন-র‍্যাডলিংগার** (  **শাহিন**, জন্ম ৩ ডিসেম্বর ১৯৮৫  ) একজন জার্মান অভিনেত্রী, যিনি সোপ অপেরা *গুতে জেইটেন, স্লেচ্টে জেইটেন-* এ আয়লা ওজগুলের চরিত্রে অভিনয়ের জন্য সর্বাধিক পরিচিত। 

## জার্মান ''প্লেবয়''
২০১১ সালের মে মাসে, শাহিন-র‍্যাডলিংগার *[[প্লেবয়]]* ম্যাগাজিনের জার্মান সংস্করণের জন্য নগ্ন পোজ দেন এবং ম্যাগাজিনের প্রচ্ছদে স্থান পাওয়া প্রথম তুর্কি নারী হন।  এই পদক্ষেপ তার পরিবারের কিছু রক্ষণশীল সদস্যের মনক্ষুণ্ণ করে।  মুসলিম ভারতীয়-আমেরিকান লেখিকা আসরা নোমানি, শাহিন এবং নোমানিসহ অন্যান্য মুসলিম নারীদের সাথে ইসলামী শব্দ " আওরাহ "-এর সম্পর্কের বিষয়ে লিখেছেন, এবং ঐতিহ্যবাহী এবং ক্রমবর্ধমান রীতিনীতির মধ্যে "একটি মধ্যম স্থল খুঁজে বের করার" আশা প্রকাশ করেছেন। 

ম্যাগাজিনে প্রকাশিত সাক্ষাৎকারে, শাহিন-র‍্যাডলিংগার তার কাজকে মুক্তির একটি বিপ্লব হিসেবে বর্ণনা করেছেন এবং এটিকে চে গুয়েভারার মতো একটি বিপ্লব হিসেবে বর্ণনা করেছেন:

: "আমার লালন-পালন ছিল রক্ষণশীল, আমাকে সবসময় বলা হত, বাইরে বেরোনো উচিত নয়, নিজেকে এত আকর্ষণীয় দেখানো উচিত নয়, তোমার পুরুষ বন্ধু থাকা উচিত নয়। আমি সবসময় পুরুষদের কথা মেনে চলেছি। ফলস্বরূপ আমার মধ্যে স্বাধীনতার চরম আকাঙ্ক্ষা তৈরি হয়েছিল। আমি চে গুয়েভারার মতো অনুভব করি। আমাকে যা ইচ্ছা তাই করতে হবে, অন্যথায় আমার মনে হয় আমি মারা যেতে পারি।" 

তবে, জার্মান *প্লেবয়ের* প্রধান সম্পাদক ফ্লোরিয়ান বোইটিন দাবি করেছেন যে সিলা শাহিন-র‍্যাডলিংগার মুসলিম নন, বলেছেন, "সিলা মুসলিম নন। তার বাবা কোনও [ধর্মের] অনুসারী নন এবং তার মা খ্রিস্টান। এবং সিলা শাহিনের প্লেবয়ের প্রচ্ছদ কোনো ধর্মীয় বক্তব্য নয়।"

## ব্যক্তিগত জীবন
শাহিন-র‍্যাডলিংগার বার্লিনের স্পান্ডাউতে একজন অভিনেতা বাবার ঘরে জন্মগ্রহণ করেন  এবং শার্লটেনবার্গে থাকেন।  সে ১.৭১ মি (৫ ফুট ৭.৫ ইঞ্চি) লম্বা এবং চারটি ভাষায় কথা বলতে পারেন: জার্মান, কুর্দি, তুর্কি এবং ইংরেজি।

২০১৬ সালের জুন মাসে, তিনি ফুটবলার স্যামুয়েল র‍্যাডলিংগারকে বিয়ে করেন।  এই দম্পতির দুইটি ছেলে রয়েছে।

## তথ্যসূত্র

## বহিঃসংযোগ

* 
* 

বিষয়শ্রেণী:CS1 German-language sources (de)
বিষয়শ্রেণী:ইসলাম সম্পর্কিত বিতর্ক
বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বোরকাভাগানজা

***বোরকাভাগানজা*** ( উর্দু : برقع وگینزا) হল একটি বিতর্কিত ব্যঙ্গাত্মক নাটক যা শহীদ নাদিমের লেখা রক্ষণশীল মুসলিম নারীদের দ্বারা পরিধান করা *[[বোরকা]]* নিয়ে তৈরি। এটি ২০১০ সালে পাকিস্তানে আজোকা থিয়েটার কোম্পানি দ্বারা মঞ্চস্থ হয়েছিল। 

## আজোকা থিয়েটার
আজোকা থিয়েটার হল নাট্যকার মাদিহা গওহর কর্তৃক প্রতিষ্ঠিত একটি নাট্যগোষ্ঠী, যার লক্ষ্য হল "নারী বিষয়ক বিষয় এবং সুফি ধারণা সম্পর্কে সামাজিকভাবে অর্থবহ থিয়েটার" তৈরি করা। 

## বিতর্ক
*বোরকাভাগানজা* সমাজের রক্ষণশীল সদস্যদের কাছে ধর্মনিন্দামূলক বলে সমালোচনার মুখে পড়েছে। আজোকা থিয়েটার গ্রুপের মাদিহা গওহর বিবিসির সাথে এক সাক্ষাৎকারে বলেছেন যে "এই নাটকটি ইসলাম বা অন্য কোনো ধর্মকে আঘাত করার জন্য তৈরি করা হয়নি"। ২০১২ সালে গওহর বলেছিলেন, "কিছু লোক বলে যে এটি বোরকা পরা। অবশ্যই তা নয়; এর অনেকগুলো অর্থ রয়েছে এবং আমি মনে করি ঠিক এই কারণেই এটিকে ধ্বংসাত্মক বলে মনে করা হয়েছিল এবং পরবর্তীকালে এটি পরিবেশনের অনুমতি দেওয়া হয়নি।"  কারও কারও মতে, "বোরকাভাগানজা" জিহাদের সময়ের একটি মজার প্রেমের গল্প। অন্যদের কাছে, এটি ইসলামকে উপহাস করে।  বোরকাভাগানজা নাটকটি তার অত্যন্ত বিতর্কিত বিষয়বস্তুর কারণে আজোকাকে সফলভাবে আলোচনায় এনেছে।

## নাটকটির উপর সরকারি নিষেধাজ্ঞা
নাটকটির উপর সরকারের নিষেধাজ্ঞা পাকিস্তানের উদার-রক্ষণশীল বিভাজনকে তুলে ধরে। কিছু মন্তব্যকারী এই নিষেধাজ্ঞাকে ধর্মীয় উগ্রপন্থীদের প্রতি তুষ্টির একটি পদক্ষেপ হিসেবে দেখেছেন। যদিও সরকার দেশে একটি উদারনৈতিক নীতি প্রচার করতে আগ্রহী ছিল। 

সংস্কৃতি মন্ত্রণালয়ের একজন ঊর্ধ্বতন কর্মকর্তা বলেন, নাটকটি "তরুণ মনকে দূষিত করে" এবং "পাকিস্তানের কোথাও এটি দেখানো উচিত নয়।" সিনেটের সাংস্কৃতিক কমিটি "নাটক যেন কারো অনুভূতিতে আঘাত না করার" সুপারিশ জারি করে এই বিষয়টি নিয়ে করা একটি বিষাক্ত বিতর্কের সমাপ্তি ঘটায়।

## তথ্যসূত্র

## বহিঃসংযোগ

* বোরকাভাগানজায় আজোকা থিয়েটারের অফিসিয়াল পেজ
* এনওয়াই টাইমস
* ভিডিও ক্লিপ

বিষয়শ্রেণী:ব্যঙ্গাত্মক নাটক
বিষয়শ্রেণী:ইসলাম সম্পর্কিত বিতর্ক
জিদাওটাং

[থাম্ব| [কানসু|গানসুর লিনক্সিয়ার মাচাং মসজিদটি শিদাওটাং সম্প্রদায়ের একটি মসজিদ।]]
**জিদাওটাং** ( "পশ্চিম *দাওয়ের* হল," যেমন ইসলাম) - মূলত জিনসিংটাং  "গোল্ড স্টার হল" নামে পরিচিত; *হ্যানক্সু পাই*  "হান স্টাডিজ সেক্ট" নামেও পরিচিত । এটি গানসু প্রদেশে কেন্দ্রীভূত একটি চীন-ইসলামিক ধর্মীয় সংস্থা/বিশেষ অর্থনৈতিক সম্প্রদায়। জিদাওটাংরা মূলত গানসুর লিনটান এবং হেঝেং কাউন্টিতে ছড়িয়ে আছে,  এবং কিংহাই, জিনজিয়াং এবং সিচুয়ানেও এর কিছু অনুসারী রয়েছে।

## অনুশীলন
এর ধর্মীয় রীতিনীতিগুলো মূলত কাদিম (গেদিমু) এর সাথে সাদৃশ্যপূর্ণ, তবে কিছু জাহরিয়া উপাদানও আছে।  *[[শরিয়ত]] (জিয়াওচেং ), এবং [[তরিকা]]<nowiki/>র ( দাওচেং)* উপর খুব জোর দেওয়া হয়,  "যা ধীরে ধীরে ব্যক্তিত্বহীনতা এবং ঈশ্বরের সাথে রহস্যময় মিলনের দিকে পরিচালিত করে।"  এর সদস্যরা সম্মিলিতভাবে সংগঠিত হয় এবং একসাথে কাজ করে। এর একটি গুরুত্বপূর্ণ বিষয় হল শিক্ষা। এই দলটি ইসলামের নবী মুহাম্মদ (মওলিদ আন-নবী) এর জন্মদিন, তাঁর মৃত্যুবার্ষিকী এবং মা কিক্সির মৃত্যুবার্ষিকীর মতো ছুটির দিনগুলো পালন করে। তবে, মা কিক্সির জন্য কোনও সমাধিসৌধ নির্মিত হয়নি। 

## ইতিহাস
থাম্ব|মা আনলিয়াং-এর অশ্বারোহী বাহিনী "কর্নেল চ্যাং"-এর নেতৃত্বে। এই ইউনিটটি জিদাওটাং ধ্বংসের কাজটি পরিচালনা করেছিল।
১৯০১ সালে লিনটান (পূর্বে তাওঝো) থেকে আসা একজন চীনা মুসলিম মা কিক্সি (১৮৫৭-১৯১৪) দ্বারা প্রতিষ্ঠিত, এটি ঐতিহ্যবাহী সুন্নি হানাফি ইসলামকে কনফুসীয় ধ্রুপদী এবং হান কিতাবের অধ্যয়নের সাথে মিশ্রিত করে। এই গোষ্ঠীটি সম্প্রদায়গতভাবে বসবাস করত, তিব্বত সীমান্ত অঞ্চলে বিস্তৃত একটি বাণিজ্য নেটওয়ার্কের মাধ্যমে নিজেদের জীবিকা নির্বাহ করে থাকত।

১৯১৪ সালে, প্রতিদ্বন্দ্বী খুফিয়া তরিকার সাথে যুক্ত হুই সেনাপতি মা আনলিয়াং মা কিক্সিকে হত্যা করেন এবং এই সম্প্রদায়কে নির্মূল করতে প্রায় সফল হন, কিন্তু এর একটি অংশ বন্দীদশা এড়াতে সক্ষম হয়।  ১৯২০-এর দশকে হুই যুদ্ধবাজ মা ঝংইং হুই এবং তিব্বতি শিবিরগুলোতে অভিযান চালান, যার ফলে আরও একটি দেশত্যাগের ঘটনা ঘটে।  ক্ষমতায় আসার পর শিদাওতাংরা কুওমিনতাং-এর প্রতি আনুগত্যের প্রতিশ্রুতি দেয় এবং ১৯৪১ সালে, হুই জেনারেল বাই চংজি চংকিং- এ শিদাওটাং নেতা মা মিংগ্রেনের সাথে চিয়াং কাই-শেককে পরিচয় করিয়ে দেন। 

আন্দোলনের অন্যান্য নেতারা হলেন:

* ১৯১৮-১৯৪৬: মা মিংরেন (, ১৮৯৬–১৯৪৬)
* ১৯৪৭-১৯৫৮: মিন জুয়েচেং (, ১৮৮২-১৯৫৭) (অর্থাৎ মিন ঝিদাও)।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (October 2020)">তথ্যসূত্র প্রয়োজন</span>]]* &#x5D;

## আরো দেখুন

* চীনের মুসলিম গোষ্ঠীসমূহ
* মেনহুয়ান​
* গংবেই​
* গেদিমু
* লিউ ঝি刘智(১৬৬০–১৭৪৫)
* টেক্কে (罕卡[হাঙ্কা] খানকাহ, 扎维叶[জাওয়েইয়ে] জাওইয়া)
* মা কিক্সি

## তথ্যসূত্র

### উদ্ধৃত কাজ
 

## আরও পড়া

* মাইকেল ডিলন: *[https://books.google.com/books?id=BwuSpFiOFfYC&dq=%22Xidaotang%22&pg=PA131 চীনের মুসলিম হুই সম্প্রদায়]* ১৯৯৯
* ড্রু সি. গ্ল্যাডনি: *[https://books.google.com/books?id=_hJ9aht6nZQC মুসলিম চীনা: গণপ্রজাতন্ত্রে জাতিগত জাতীয়তাবাদ]* (শি দাও তাং, পৃষ্ঠা ৫৬)

## বহিঃসংযোগ

* ChinaCulture.org-এ পশ্চিম খানকা
* Gongshe xingzhe de Musilin zuzhi - ChinaCulture.org-এ Xidaotang
* Zhongguo Xidaotang Linxia Machan Qingzhensi shengjihui - BBS-এ চীনা (লিনক্সিয়ার মাচাং মসজিদের ছবি)। চায়নাসুফি.সিএন

বিষয়শ্রেণী:চীনে ইসলাম
বিষয়শ্রেণী:ইসলামের শাখা
বিষয়শ্রেণী:চীনা ভাষার লেখা থাকা নিবন্ধ
উত্তরপ্রদেশ বিধানসভা নির্বাচন, ১৯৭৪

১৯৭৪ সালের ফেব্রুয়ারিতে ভারতের উত্তরপ্রদেশের ৪২৪জন বিধায়ক নির্বাচনের জন্য **উত্তরপ্রদেশ বিধানসভার** নির্বাচন অনুষ্ঠিত হয়। ভারতীয় জাতীয় কংগ্রেস সংখ্যাগরিষ্ঠ আসন জিতে নেয় এবং হেমবতী নন্দন বহুগুণা উত্তরপ্রদেশের মুখ্যমন্ত্রী নিযুক্ত হন।

## ফলাফল

## তথ্যসূত্র

বিষয়শ্রেণী:উত্তরপ্রদেশ বিধানসভা নির্বাচন
বিষয়শ্রেণী:১৯৭৪-এ ভারতে রাজ্য বিধানসভা নির্বাচন
শাদিয়ানের গ্র্যান্ড মসজিদ

থাম্ব|২০২৩ সালের আগস্টে সংস্কারাধীন শাদিয়ানের গ্র্যান্ড মসজিদ

**শাদিয়ানের গ্র্যান্ড মসজিদ** মূলত ১৬৮৪ সালে চীনের ইউনান প্রদেশের গেজুই শহরের শাদিয়ান শহরতলীতে নির্মিত হয়েছিল। ২১,০০০ বর্গমিটারের এই কমপ্লেক্সটিতে একটি অর্ধচন্দ্রাকৃতির টালিযুক্ত সবুজ গম্বুজ, চারটি ছোট গম্বুজ এবং উঁচু মিনার ছিল এবং এটি ছিল চীনের শেষ প্রধান মসজিদ যা আরবীয় শৈলীতে নির্মিত হয়েছিল। ২০২৩ সালে এর গম্বুজগুলি সরিয়ে দেওয়ার আগে পর্যন্ত এবং এটি সৌদি আরবের মদিনার মসজিদে নববী থেকে বৈশিষ্ট্যযুক্ত ছিল।

শাদিয়ানে ভেঙে ফেলার ঘটনাটি নিকটবর্তী নাগু টাউনশিপে সংঘর্ষের এক মাস পরে ঘটেছিল। এটি সি চিনপিং এর ২০১৬ সালের ভাষণের সাথে সামঞ্জস্যপূর্ণ, "চীনা সংস্কৃতির সাথে ধর্মীয় মতবাদগুলিকে একীভূত করা [...] জাতীয় পুনর্জীবনের চীনা স্বপ্ন বাস্তবায়নে অবদান রাখা", এবং "ইসলামের সিনিকীকরণে অবিচল থাকা" এর ২০১৮ সালের নীতি। ২০২৪ সালে, সিনচিয়াং উইগুর স্বায়ত্তশাসিত অঞ্চলের শীর্ষ কর্মকর্তা বলেছিলেন যে, "প্রত্যেকে জানে যে সিনচিয়াংয়ের ইসলামকে সিনিকাইজ করা দরকার, এটি একটি অনিবার্য প্রবণতা" এবং চীনের সর্বত্র অনুরূপ পদক্ষেপ দেখা যায়।

## তথ্যসূত্র

বিষয়শ্রেণী:ইউনানের মসজিদ
বিষয়শ্রেণী:১৬৮০-এর দশকে সমাপ্ত মসজিদ
বিষয়শ্রেণী:১৬৮৪-এ সমাপ্ত ধর্মীয় ভবন এবং কাঠামো
বিষয়শ্রেণী:চীনের ১৬৮৪ সালে প্রতিষ্ঠিত স্থাপনা
বিষয়শ্রেণী:চীনের মসজিদ
জলবায়ু পরিবর্তন সংক্রান্ত মুসলিম সাত বছরের কর্মপরিকল্পনা

**জলবায়ু পরিবর্তন সংক্রান্ত মুসলিম সাত বছরের কর্মপরিকল্পনা** ছিল বিশ্বব্যাপী মুসলিম সম্প্রদায়ের জন্য একটি প্রস্তাবিত জলবায়ু কর্মপরিকল্পনা, যা ২০১০ থেকে ২০১৭ সাল পর্যন্ত চলমান ছিল  এটি ব্রিটিশ আর্থ মেটস ডায়ালগ সেন্টার এবং কুয়েতের আওকাফ ও ইসলামিক বিষয়ক মন্ত্রণালয় দ্বারা তৈরি করা হয়েছিল। এটি প্রধান ধর্মীয় সম্প্রদায়ের দ্বারা তৈরি করা বেশ কয়েকটি বহু-বার্ষিক জলবায়ু কর্ম পরিকল্পনার মধ্যে একটি, যা অ্যালায়েন্স অফ রিলিজিয়ন্স অ্যান্ড কনজারভেশন এবং জাতিসংঘ উন্নয়ন কর্মসূচির সাথে সমন্বয় করে তৈরি করা হয়েছে।  

অ্যালায়েন্স অফ রিলিজিয়ন্স অ্যান্ড কনজারভেশনের মতে, এই পরিকল্পনায় "প্রতিদিনের জীবন থেকে শুরু করে বার্ষিক তীর্থযাত্রা, পবিত্র শহর থেকে শুরু করে ইমামদের ভবিষ্যৎ প্রশিক্ষণ পর্যন্ত মুসলিম কার্যকলাপের প্রতিটি স্তর খুঁটিয়ে দেখে", "অন্যান্য ইসলামি নগর এলাকার জন্য প্রধান মুসলিম শহরগুলোকে সবুজ নগরীর মডেল হিসেবে গড়ে তোলা" এবং "পরিবেশবান্ধব পণ্য ও পরিষেবার জন্য একটি ইসলামিক পরিচয় তৈরি করা" ইত্যাদি প্রস্তাব করা হয়েছে।  প্রস্তাবগুলো মুসলিম অ্যাসোসিয়েশন ফর ক্লাইমেট চেঞ্জ অ্যাকশন (এমএসিসিএ, একটি সংক্ষিপ্ত রূপ যা " মক্কা " এর মতো শোনায়) নামে একটি গোষ্ঠী দ্বারা পরিচালিত হওয়ার কথা ছিল। 

## ২০০৯ ইস্তাম্বুল সম্মেলন
২০০৯ সালের জুলাই মাসে ইস্তাম্বুলে এক ফলো-আপ সম্মেলনে প্রায় দুই শতাধিক মুসলিম পণ্ডিত, নেতা এবং সরকারি কর্মকর্তা এই পরিকল্পনাটি অনুমোদন করেন এবং এমএসিসিএ প্রতিষ্ঠা করেন। সমর্থনকারীদের মধ্যে ছিলেন মিশরের গ্র্যান্ড মুফতি, ফিলিস্তিনের মুফতি শেখ আলী গোমা'আ, মক্কা ও মদিনার যুবরাজের উপদেষ্টা ডঃ ইকরিমা সাবরি এবং ইসলামিক শিক্ষা, বৈজ্ঞানিক ও সাংস্কৃতিক সংস্থা।

## ২০০৯ উইন্ডসর ঘোষণা
২০০৯ সালের নভেম্বরে উইন্ডসর উদযাপনে এই পরিকল্পনাটি চালু করা হয়েছিল। 

## ২০১০ জলবায়ু পরিবর্তন সভা, বোগোর
*ইসলাম টুডে* অনুসারে, ২০১০ সালের এপ্রিলে ইন্দোনেশিয়ার বোগোরে অনুষ্ঠিত জলবায়ু পরিবর্তন সংক্রান্ত আন্তর্জাতিক মুসলিম সম্মেলনে বিভিন্ন নীতিগত ধারণা নিয়ে আলোচনা করা হয়েছিল, কিন্তু বোগোর ঘোষণা বাস্তবায়নের জন্য প্রস্তাবিত মুসলিম অ্যাসোসিয়েশন অন ক্লাইমেট চেঞ্জ অ্যাকশন (এমএসিসিএ) কে একটি গোষ্ঠী হিসেবে প্রতিষ্ঠা করতে ব্যর্থ হয়েছিল। " 

## তথ্যসূত্র

## বহিঃসংযোগ

* জুলাই ২০০৯ সালের মুসলিম সাত বছরের কর্মপরিকল্পনার খসড়া (পিডিএফ 

বিষয়শ্রেণী:ইসলাম ও পরিবেশবাদ
বিষয়শ্রেণী:জলবায়ু কর্ম পরিকল্পনা
চরমপন্থার বিরুদ্ধে বিশ্বব্যাপী শান্তি ও প্রতিরোধের জন্য লন্ডন ঘোষণা ২০১১

থাম্ব|300x300পিক্সেল| চরমপন্থার বিরুদ্ধে বিশ্বব্যাপী শান্তি ও প্রতিরোধের জন্য লন্ডন ঘোষণা ২০১১
২০১১ সালের ২৪শে সেপ্টেম্বর, মিনহাজ-উল-কুরআন লন্ডনের ওয়েম্বলি এরিনায় একটি বড় "মানবতার জন্য শান্তি সম্মেলন" আয়োজন করে। এই সম্মেলনে পাকিস্তানি ইসলামী পণ্ডিত মুহাম্মদ তাহিরুল কাদেরীর পৃষ্ঠপোষকতায়, এর ১২,০০০ অংশগ্রহণকারী বর্ণবাদ, আন্তঃধর্মীয় অসহিষ্ণুতা, চরমপন্থা এবং সন্ত্রাসবাদের নিন্দা জানিয়ে একটি বিশ্বব্যাপী ঘোষণাপত্র ঘোষণা করে।

মিনহাজ-উল-কুরআনের কৌশলবিদ জোয়েল হেওয়ার্ড  কাদেরীর পক্ষে ঘোষণাপত্রটি লিখেছিলেন  এবং কাদেরীর পরে তিনি ছিলেন দ্বিতীয় আনুষ্ঠানিক স্বাক্ষরকারী। মিনহাজ-উল-কুরআন ইন্টারনেটের মাধ্যমে জনসাধারণের স্বাক্ষরের জন্য এটি উন্মুক্ত করার আগে আল-আজহার বিশ্ববিদ্যালয়ের প্রবীণ নেতা এবং গণ্যমান্য ব্যক্তিরা এতে স্বাক্ষর করেন।  তাদের লক্ষ্য এক বছরের মধ্যে দশ লক্ষ স্বাক্ষর সংগ্রহ করা।

চরমপন্থার বিরুদ্ধে বিশ্বব্যাপী শান্তি ও প্রতিরোধের জন্য লন্ডন ঘোষণাপত্রটি একটি আন্তঃধর্মীয় দলিল হিসেবে তৈরি করা হয়েছে যা দ্ব্যর্থহীনভাবে সকল চরমপন্থা এবং সন্ত্রাসবাদের নিন্দা করে, "কারণ সকল ধর্মের মূলে রয়েছে নিরপরাধ মানুষের জীবনের পবিত্রতায় বিশ্বাস।"  ঘোষণাপত্রে আরও বলা হয়েছে: "সন্ত্রাসবাদের নির্বিচার প্রকৃতি, যা সাম্প্রতিক বছরগুলোতে যোদ্ধাদের তুলনায় অনেক বেশি বেসামরিক এবং অন্যান্য অ-যোদ্ধাদের হত্যা করেছে, তা ইসলামবিরোধী, অ-ইহুদি, অ-খ্রিস্টান এবং এটি প্রকৃতপক্ষে সকল ধর্মের প্রকৃত শিক্ষার সাথে সামঞ্জস্যপূর্ণ নয়।"  লন্ডন ঘোষণাপত্রটি "দ্ব্যর্থহীনভাবে ইহুদি-বিদ্বেষ (কখনও কখনও এটিকে ইহুদি-বিদ্বেষের পোশাক পরানো হয়), ইসলামোফোবিয়া (কখনও কখনও এটিকে দেশপ্রেমের পোশাক পরানো হয়) এবং অন্যান্য সকল ধরনের বর্ণবাদ এবং জেনোফোবিয়াকে নিন্দা করে।" 

মুসলিম উগ্রপন্থীরা ঘোষণাপত্রের সাফল্য রোধ করার চেষ্টা করেছিল এটি হোস্ট করা ওয়েবসাইটটিতে সাইবার-আক্রমণের মাধ্যমে।

## আরো দেখুন

* মিনহাজ-উল-কুরআন ইন্টারন্যাশনাল
* সন্ত্রাসবাদের উপর ফতোয়া
* আম্মানের বার্তা
* সমসাময়িক ইসলামি দর্শন

## তথ্যসূত্র

## বহিঃসংযোগ

* বিবিসি নিউজ: সন্ত্রাসবাদের নিন্দা জানাতে মুসলিম শান্তি সম্মেলন
* ২০১১ সালের চরমপন্থার বিরুদ্ধে বিশ্বব্যাপী শান্তি ও প্রতিরোধের জন্য লন্ডন ঘোষণার অফিসিয়াল ওয়েবসাইট
* http://www.facebook.com/TheLondonDeclaration লন্ডন ঘোষণার অফিসিয়াল ফেসবুক পেজ

বিষয়শ্রেণী:পাকিস্তানের রাজনীতি
বিষয়শ্রেণী:ইসলামি মৌলবাদ
বিষয়শ্রেণী:যুক্তরাজ্যে ইসলাম
বিষয়শ্রেণী:ইসলামবাদ
বিষয়শ্রেণী:ইসলাম ও রাজনীতি
সং রাজবংশের সময় ইসলাম

চীনে তাং থেকে সং রাজবংশে (৯৬০-১২৭৯)  পরিবর্তন হলেও  চীনা মুসলমানদের জীবনে তেমন বড় কোনো পরিবর্তন আসেনি। তাং শাসনামলে যেসব ধারা শুরু হয়েছিল, সং আমলেও সেগুলো চলতে থাকে।

## ইসলামের প্রভাব বৃদ্ধি
তাং রাজবংশের সময় অনেক মুসলিম ব্যবসা-বাণিজ্যের জন্য চীনে যেতে শুরু করে। সং রাজবংশের (৯৬০-১২৭৯) সময়কালে মুসলমানরা দেশের উপর আরও বেশি অর্থনৈতিক প্রভাব এবং প্রভাব বিস্তার করতে শুরু করে। চীনের মুসলমানরা দক্ষিণ ও পশ্চিমে বৈদেশিক বাণিজ্য এবং আমদানি/রপ্তানি শিল্পে আধিপত্য বিস্তার করেছিল। প্রকৃতপক্ষে এই সময়কালে চীনের বড় সমুদ্রবন্দর কোয়ানঝো -এর জাহাজ চলাচলের মহাপরিচালকের পদটি সবসময় একজন মুসলিমের হাতে থাকত।

ইতিমধ্যে, আরবি গল্পকাররা চীনের কাল্পনিক গল্প বর্ণনা করছিলেন। গল্পগুলো "কমার আল-জামান ও বুদুরের গল্প", "প্রিন্স সাইফ আল-মুলুকের গল্প" এবং "কুঁজোর গল্প"  " *[[আরব্য রজনি|এক হাজার এক রাত]]* " ( *আরব্য রজনী* ) মত গল্প সংকলনে অন্তর্ভুক্ত করা হয়েছিল।

## চীনে মুসলমানদের অভিবাসন
সং রাজবংশে আরও বেশি সংখ্যক বিদেশি মুসলিম চীনে স্থায়ীভাবে বসতি স্থাপন করতে শুরু করে এবং স্থানীয়দের সাথে বিয়ে করে।

১০৭০ সালে, সং-এর সম্রাট শেনজং বুখারা থেকে ৫,৩০০ জন আরবকে সং রাজবংশে বসতি স্থাপনের জন্য আমন্ত্রণ জানান। সম্রাট উত্তরে লিয়াও রাজবংশের বিরুদ্ধে অভিযানে এই লোকদের ব্যবহার করেছিলেন। পরে এই মুসলিমদের সং রাজবংশের রাজধানী কাইফেং এবং ইয়েনচিং (বর্তমান বেইজিং)-এর মাঝে বসতি দেওয়া হয়। এর উদ্দেশ্য ছিল সঙ রাজবংশ ও লিয়াও রাজবংশের মধ্যে একটি  সুরক্ষা অঞ্চল গড়ে তোলা। ১০৮০ সালে, ১০,০০০ আরব পুরুষ ও মহিলা ঘোড়ায় চড়ে সং রাজবংশে চলে আসেন এবং উত্তর ও উত্তর-পূর্বের সমস্ত প্রদেশে বসতি স্থাপন করেন।

বুখারার আরবদের নেতা ছিলেন যুবরাজ আমির সাইয়্যেদ " সো-ফেইর " ( )। পরে রাজপুত্রকে সম্মানসূচক উপাধি দেওয়া হয়। তাকে চীনের মুসলিম সম্প্রদায়ের "পিতা" বলা হয়। তার আগে তাং এবং সং চীনারা ইসলামকে "আরবদের আইন" ( **' )বলত। পরে  "সো-ফেইর" এই নাম পরিবর্তন করে  " [[উইঘুর জাতি|হুইহুই]] ধর্ম" ( **'  ) রাখেন।

## উল্লেখযোগ্য মুসলিম
১০৩১ সালে, আবু আলী নামে একজন বিশিষ্ট বণিক এবং আব্বাসীয় রাষ্ট্রদূত সম্রাট রেনজংয়ের দরবারে শ্রদ্ধাঞ্জলি এবং উপহার প্রদানের জন্য উপস্থিত হন। বিনিময়ে রেনজং আবু আলীকে ৫০,০০০ আউন্স রূপা দেন। আবু আলী গুয়াংজুতে বসতি স্থাপন করেন এবং একজন চীনা জেনারেলের মেয়েকে বিয়ে করেন। আলীর বংশধররা (পু উপাধি সহ) পরবর্তীকালে সং এবং ইউয়ান রাজবংশের আমলা, রাষ্ট্রনায়ক, সামরিক কর্মকর্তা, কনফুসীয় পণ্ডিত এবং প্রভাবশালী বণিক হিসেবে উচ্চ পদে অধিষ্ঠিত ছিলেন। 

সং যুগে, লিয়াং জিগু নামে একজন চীনা মুসলিম তার চিকিৎসা দক্ষতার জন্য বিখ্যাত ছিলেন। তার পূর্বপুরুষরা আরব থেকে এসে কাইফেং-এ বসতি স্থাপন করেছিলেন। একজন সং সম্রাট তাদের পরিবারকে "লিয়াং" উপাধি দেন।

সং রাজবংশের সময় গুয়াংজু এবং কোয়ানঝোর কিছু বিশিষ্ট বণিকের মধ্যে ছিলেন মুসলিম ব্যবসায়ী পু এবং শি নুওই। পু চম্পা থেকে এবং শি সুমাত্রা চীনে এসেছিলেন। এ ধরনের মুসলিম ব্যবসায়ীরাই চীন ও দক্ষিণ-পূর্ব এশিয়ার মধ্যে বাণিজ্যিক যোগাযোগ বজায় রাখতে গুরুত্বপূর্ণ ভূমিকা পালন করেন।

## তথ্যসূত্র

বিষয়শ্রেণী:চীনে ইসলাম
বিষয়শ্রেণী:চীনে ধর্ম
বিষয়শ্রেণী:এশিয়ায় ইসলাম
সিদি মাহরেজ খেল্লো‌উয়া মসজিদ

**সিদি মাহরেজ খেল্লোউয়া মসজিদ** () একটি মসজিদ যা তিউনিস, তিউনিসিয়ায় অবস্থিত।

## অবস্থান
এই মসজিদটি তিউনিসের মদিনার দক্ষিণে শহরের বাব জেদিদ কোয়ার্টারে ১৩ সিদি আয়েদ স্ট্রিটে অবস্থিত।।

## শব্দ উৎপত্তি
মসজিদটির নামকরণ করা হয়েছে এর প্রতিষ্ঠাতা আবু মোহাম্মদ মাহরেজ ইবন খালাফ () বা সিদি মাহরেজ-এর নাম অনুসারে, যিনি "মদিনার সুলতান" নামেও পরিচিত ছিলেন।  খেল্লোউয়া একটি সূফি শব্দ। এটি একটি নির্জন স্থানকে নির্দেশ করে যেখানে কোনো ইমাম বা শাইখ তাঁর জিকির/স্মরণ সম্পাদন করেন, যা দিনব্যাপী স্থায়ী হতে পারে।

## ইতিহাস
স্মারক ফলকের তথ্য অনুযায়ী, এই মসজিদটি সিদি মাহরেজ কর্তৃক ১০ম শতাব্দীতে নির্মিত হয়।  সম্প্রতি  এটি পুনরুদ্ধার করা হয়েছে।
চিত্র:Kelloua_de_Sidi_Mahrez_photo1_خلوة_سيدي_محرز_بن_خلف.jpg|পুনরুদ্ধারের পর মসজিদ
চিত্র:Kelloua_de_Sidi_Mahrez_photo3_خلوة_سيدي_محرز_بن_خلف.jpg|মসজিদের স্মারক ফলক
চিত্র:Kelloua_de_Sidi_Mahrez_photo4_خلوة_سيدي_محرز_بن_خلف.jpg|মসজিদের প্রবেশপথ
চিত্র:Kelloua_de_Sidi_Mahrez_photo5_خلوة_سيدي_محرز_بن_خلف.jpg|মসজিদের মিনার


## তথ্যসূত্র

বিষয়শ্রেণী:১০ম শতাব্দীর মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:তিউনিসের_মসজিদ
সিদি মনসুর মসজিদ

**সিদি মনসুর মসজিদ** () হল তিউনিসিয়ার মেদিনার দক্ষিণে বাব এল জাজিরা শহরতলির সাথে সংযুক্ত এল হাজ্জামিন কোয়ার্টারে অবস্থিত একটি তিউনিসিয়ান মসজিদ।

## অবস্থান
মসজিদটি মেদিনার অন্যতম প্রবেশদ্বার বাব এল ফেল্লাহর কাছে সিদি মানসুর স্ট্রিটে অবস্থিত।

## শব্দ উৎপত্তি
মসজিদটির নামকরণ করা হয়েছে ওলি সিদি মনসুর আবু দালিয়া ()-এর নামানুসারে। তিনি মরক্কো শাসনকারী ইদরিসীয় রাজবংশের সাথে সম্পর্কযুক্ত ছিলেন (৭৮৯-৯৮৫ সাল পর্যন্ত)। তিনি ফেস শহরে জন্মগ্রহণ করেন এবং গাফসা শহরে ১৫শ শতাব্দীতে মৃত্যুবরণ করেন।

## ইতিহাস
হায়েত এল মেজরি অনুসারে মসজিদের কুত্তাব (প্রাথমিক শিক্ষাকেন্দ্র) ১৮৭৫ সালে বিদ্যমান ছিল।
চিত্র:Mosquée_Sidi_Mansour_photo5_جامع_سيدي_منصور.jpg|মসজিদের নামসহ মার্বেল ফলক
চিত্র:Mosquée_Sidi_Mansour_photo4_جامع_سيدي_منصور.jpg|মসজিদের প্রবেশপথ
চিত্র:Mosquée_Sidi_Mansour_photo3_جامع_سيدي_منصور.jpg|মসজিদের মিনার
চিত্র:Carte_postale_montrant_la_mosquée_de_Sidi_Mansour_جامع_سيدي_منصور.jpg|১৯২০ সালের সিদি মনসুর মসজিদ


## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:তিউনিসের_মসজিদ
সিদি মারদুম মসজিদ

**সিদি মারদুম মসজিদ** () ছিল তিউনিসিয়ার একটি মসজিদ, যা তিউনিসের মেদিনার উত্তর-পূর্ব অংশে অবস্থিত ছিল। এই মসজিদটি এখন আর বিদ্যমান নেই।

## অবস্থান
মসজিদটি হারা এলাকায় বাব কারতাজেনা-এর কাছে সিদি মারদুম সড়কে অবস্থিত ছিল, যা ছিল মেদিনার একটি প্রবেশদ্বার। পরবর্তীতে এই প্রবেশদ্বারটি ধ্বংস হয়ে যায়।

## নামের উৎপত্তি
এই মসজিদের নামকরণ করা হয়েছে একজন ওলি সিদি মারদুম-এর নাম অনুসারে।

## তথ্যসূত্র

বিষয়শ্রেণী:তিউনিসিয়ার মসজিদ
বিষয়শ্রেণী:তিউনিসের_মসজিদ